เอแกลร์

เอแกลร์ () เป็นขนมชนิดหนึ่ง ทำจากแป้งชู (ซึ่งเป็นชนิดเดียวกับที่ใช้ทำพรอฟีทรอล) ใส่ไส้ และทาด้านบนด้วยครีม ตัวแป้ง จะถูกบีบให้มีทรงยาวและอบจนกระทั่งผิวกรอบและข้างในเป็นโพรง เมื่อขนมเย็นแล้วจึงสอดไส้คัสตาร์ดซึ่งปกติจะแต่งกลิ่นรสวานิลลา กาแฟ หรือช็อกโกแลตMontagné, Prosper, Larousse gastronomique: the new American edition of the world's greatest culinary encyclopedia, Jenifer Harvey Lang, ed., New York: Crown Publishers, 1988, p. 401 ISBN 978-0-517-57032-6 หรือสอดไส้วิปครีมหรือครีมชีบุสต์ ไส้แบบอื่น ๆ ได้แก่ คัสตาร์ดรสพิสตาชีโอและรัม ไส้รสผลไม้ หรือเกาลัดบด จากนั้นทาด้านบนของขนมด้วยครีมรสต่าง ๆ หรือคลุมด้วยฟงด็อง (น้ำตาลปั้น) แต่บางครั้งก็อาจทาน้ำตาลเคี่ยวแทน ในกรณีหลังนี้เอแกลร์จะมีชื่อเรียกอีกอย่างว่า บาตงเดอฌากอบ ()

 ที่มาของชื่อ 
คำ  เป็นภาษาฝรั่งเศสแปลว่า "สายฟ้าแลบ" ขนมเอแกลร์ได้ชื่อนี้เนื่องจากมันจะถูกกินหมดอย่างรวดเร็วเพียงชั่วสายฟ้าแลบÉclair, Dictionnaire de l'Académie française, 8th edition (เป็นการเปรียบเทียบโดยใช้ภาพพจน์)

 อ้างอิง 

หมวดหมู่:ขนมหวาน
หมวดหมู่:ของหวานฝรั่งเศส
หมวดหมู่:อาหารเบลเยียม